于辰

于辰，字向之，号北野，一号后乐，江蘇省鎮江府金壇縣，清朝官員。進士身。

雍正五年（1688年）二甲第三名進士。选庶吉士，散馆授翰林院編修。歷任山西、陝西鄉試正考官。乾隆元年（1735年）提督江西學政，乾隆四年（1739年）提督福建學政。任滿後補翰林院侍講，充国史馆纂修。以省亲回籍。《金壇縣誌》：于辰，字向之，号北野，一号后乐，郡廪生。雍正丁未进士。选翰林院庶吉士，散馆授编修。历充八旗志书纂修，山西正典试，日讲起居注，典考职阅卷，皇清文颖馆纂修，陕西正典试等官。乙卯，提督江西学政。公正廉明，朱文端公轼称其亮节平衡。乾隆乙未，提督福建学政。闽中试卷，一郡辄数万计，躬自披阅，无所假手，丹铅甲乙暇食不遑。编修林公枝春为撰德政碑，闽人刊列之。补翰林院侍讲，充国史馆纂修。随赴盘山谒陵，充宗人府官学稽查教习。以省亲回籍。辰儿童时读范文正公义田记，心钦慕之，回籍后，发橐市田，收其谷，建屋储之，名曰彰赐笃亲仓，按服属之远近，考生计之有无，而权衡于岁收之多寡以为给。性嗜学，宦归犹手不释卷。诗宗老杜，书法欧阳。著有学庸精义、制艺不朽、经学考、史学考、后乐堂稽古录、永怀集、北吟草、堪舆经必读、地理索隐等书。辑镌春介堂法帖。并藏于家。

註釋

參考文獻
朱汝珍，《词林辑略》
孙尔准、陈寿祺、程祖洛、魏敬中，《重纂福建通志》，清同治七～十年（1868～1871年）

Category:清朝翰林院庶吉士
Category:清朝翰林
Category:清朝江西學政
Category:清朝福建學政
Category:金壇人
Chen